als_Latn dik_Latn sag_Latn
Dy vellëzër të famshëm, dy motra të famshme, një nënë e bir i famshëm, një babë e bijë të famshëm...kombinojini si të doni, në familjet korçare me sa duket paska një rregull, që suksesi ndahet në pjesë.
Dëshmia më e fundit vjen nga kjo foto e shkrepur sot (29 Maj) gjatë provave për finalen e Top Fest 11. Motrat velina të Fiks Fare të lindura në Korçë, Viola dhe Petrula Spiro, janë bashkuar me vëllezërit e famshëm korçarë, Endri dhe Stefi Prifti.
Nëse Viola dhe Petrula zbukurojnë prej vitesh ekranin e Top Channel, ato duhet të falenderojnë për shkollën e tyre, dy motra të tjera bashkëqytetare, Sevasti dhe Parashqevi Qiriazi, të parat që hapën shkollën e vashave në Korçë në vitin 1891.
Një tjetër korçare e famshme, Tefta Tashko Koço konsiderohet si një nga sopranot më të mira që ka pasur ndonjëherë Shqipëria. Ajo u bë e famshme në vitet 30-të, pasi u kthye në Shqipëri, nga studimet në konservatorin e Montpelier në Francë. Edhe pse vdiq në moshë të re (vetëm 37 vjeç), ajo la pas jo vetëm kontrbutin e saj në muzikën klasike dhe urbane shqiptare, por edhe një djalë, Eno Koço, një ndër dirigjentët më të mirë shqiptarë, i vlerësuar me titullin "Artist i Merituar".
Kur skenaristi i famshëm nga Korça, Kiço Blushi shkroi skenarin e filmit "Beni ecën vetë", për personazhin kryesor ai u frymëzua nga djali atëherë rreth 6-7 vjeç, Ben Blushi. Pa e ditur që Beni jo vetëm do të ecte vetë e do të bëhej një nga deputetët më karizmatikë të Partisë Socialiste, por edhe një shkrimtar best-seller. Së fundmi ai ka nxjerrë në treg librin "Hëna e Shqipërisë"
Skenaristi dhe moderatori i njohur Pandi Laço nuk mund të bëj dot pa vëllain regjisor, Bledi Laço, i cili rrallë shfaqet në kamera. Atij i duhet të rrijë tek autobuzi i regjisë, ndërsa Pandi drejton njëri pas tjetrit spektakle si "Këngët e Shekullit", "Kënga ime", "Gjeniu i Vogël" etj. Vëllezërit gjithmonë e shfaqin hapur dashurinë e tyre për Korçën, që nga dialekti, të cilin refuzojnë që ta humbasin (edhe pse jetojnë prej vitesh në Tiranë) dhe deri tek dëshira për të promovuar çdo talent të muzikës korçare. (Vëllezërit Laço ishin të parët që promovuan vëllezërit korçarë në ekran).
als_Latn als_Latn als_Latn als_Latn als_Latn als_Latn